बकौल अंजिना, 1990 में बाल कुटीर नाम से एक अनाथालय की शुरुआत की। इसमें अनाथ बच्चों के आने का सिलसिला शुरू हो गया। आज यह शहर का प्रचलित अनाथालय है। इसमें रहने वाले बच्चों सहित गांवों में गरीब बच्चों को शिक्षित करने के लिए जनसहयोग से एक स्कूल खोला। यहां बच्चों को 12वीं तक की शिक्षा दी जाती है। अंजिना बताती हैं कि वह सभी बच्चों को अपने साथ घर में ही रखती हैं। यहां रहने वाले सभी बच्चों को शिक्षा समेत सभी सुविधाएं दी जाती हैं। जो बच्चे खुद सक्षम होकर अपने पैरों पर खड़े हो जाते हैं, वह अपने हिसाब से जीवन जीने लगते हैं।